Վալերի Յակոբի

**Վալերի Իվանովիչ Յակոբի** (,  (15) մայիսի, 1834, Կուդրյակովո, Լաիշևի գավառ, Կազանի նահանգ, Ռուսական կայսրություն –  (26) մայիսի, 1902, Նիցցա, Ֆրանսիա), ռուս գեղանկարիչ, Գեղարվեստի կայսերական ակադեմիայի ակադեմիական խորհրդի անդամ, պրոֆեսոր, ակադեմիկոս, եղել է Գեղարվեստական շրջիկ ցուցահանդեսների ընկերության հիմնադիրներից մեկը, սակայն ցուցահանդեսներին չի մասնակցել և հեռացվել է ընկերությունից 1872 թվականին։

Վալերի Յակոբիի եղբայրն է հեղափոխական, իսկ հետագայում հոգեբույժ և ազգագրագետ Պավել Յակոբին։

## Կենսագրություն
[thumb||337px|«Կալանավորների հանգիստ» (1861), [Տրետյակովյան պատկերասրահ]]
[thumb|left|168px|«Դաշույնով աղջիկը» (1881), [Տրետյակովյան պատկերասրահ]]
thumb|right|294px|«Սառցե տուն» (1878), Ռուսական պետական թանգարան
Վալերի Յակոբին ծնվել է 1834 թվականի մայիսի 3-ին (նոր տոմարով՝ մայիսի 15-ին) Ռուսաստանի Կազանի նահանգի Լաիշևի գավառի Կուդրյակովո գյուղում։
Կազանի գիմնազիայում ընդհանուր կրթություն ստանալուց հետո ընդունվել է Կազանի համալսարան, սակայն չի ավարտել այն։ Երբ Կազանի նահանգում աշխարհազոր է հավաքվել Ղրիմի պատերազմին մասնակցելու համար, Վալերի Յակոբին գրվել է աշխարհազորային և մեկնել մասնակցելու պատերազմին, սակայն ճանապարհին իմացել է, որ պատերազմն ավարտվել է։

Որոշելով դառնալ նկարիչ՝ Վալերի Յակոբին 1856 թվականին մեկնել է Սանկտ Պետերբուրգ, որտեղ սկսել է հաճախել Գեղարվեստի կայսերական ակադեմիա։ Աշակերտելով պրոֆեսոր Ալեքսեյ Մարկովին՝ նա շատ արագ ավարտել է դասընթացն ու արժանացել բոլոր պարգևներին, որ սահմանված էին այն ամբողջությամբ ավարտելու համար. մասնավորապես 1858 թվականին նա ստացել է փոքր արծաթե մեդալ «Մրգեր վաճառողը» (, պահվում է Մոսկվայում՝ Տրետյակովյան պատկերասրահում) նկարի համար, 1859 թվականին՝ մեծ արծաթե մեդալ «Թաթարը՝ խալաթների վաճառականը» () նկարի համար, 1861 թվականին՝ փոքր ոսկե մեդալ «Աղքատի լուսավոր կիրակին» () նկարի համար, իսկ 1862 թվականին՝ մեծ ոսկե մեդալ «Կալանավորների հանգիստ» (, Տրետյակովյան պատկերասրահ) նկարի համար, որ մեծ տպավորություն է թողել հասարակության վրա։

Ոսկե մեդալի արժանանալուց հետո Վալերի Յակոբին՝ որպես Գեղարվեստի կայսերական ակադեմիայի կրթաթոշակառու, մեկնել է արտասահման, եղել Գերմանիայում, ապա՝ Շվեյցարիայում, որտեղ մի որոշ ժամանակ աշխատել է Ցյուրիխում պրոֆեսոր Ռուդոլֆ Կոլլերի ղեկավարությամբ։ Հետագայում նա ապրել է Փարիզում, Նեապոլում ու Հռոմում։ Այդ ընթացքում ժանրային ոչ մեծ նկարներից բացի նա ստեղծել է երկու պատմանկարներ՝ «Террористы и умеренные первой французской революции» (Մոսկվայի հանրային թանգարան) և «Կարդինալ Գիզը, որ ստացել է Բարդուղիմեոսյան գիշերն սպանված ադմիրալ Կոլինիի գլուխը» (). վերջին նկարը ներկայացվել է 1864 թվականի ակադեմիական ցուցահանդեսում, և դրա համար Վալերի Յակոբին արժանացել է ակադեմիկոսի կոչման։

1869 թվականին Վալերի Յակոբին վերադարձել է Սանկտ Պետերբուրգ և մեկ տարի անց «Հերցոգ Բիրոնի ձերբակալությունը» () նկարի համար ստացել է պրոֆեսորի կոչում, իսկ 1870 թվականին դարձել ակադեմիական խորհրդի անդամ։

1878 թվականին Վալերի Յակոբին վեց ամիս անցկացրել է Փարիզում որպես Համաշխարհային ցուցահանդեսի ռուսական գեղարվեստական բաժնի կոմիսար և միջազգային ժյուրիի անդամ Ռուսաստանի կողմից։ 1883 թվականին, մնալով ակադեմիայի խորհրդի անդամ, նշանակվել է պրոֆեսոր-մանկավարժ։ Այդ երկու պաշտոններից հեռացվել է 1891 թվականին, երբ արմատական փոփոխություններ են տեղի ոնեցել ակադեմիայում։ Իր կյանքի վերջին տարիները նա անցկացրել է մասամբ Սակտ Պետերբուրգում, իսկ առավելապես Ալժիրում և Ֆրանսիայի հարավում։

Վալերի Յակոբին ամուսնացած է եղել Ալեքսանդրա Նիկոլաևնա Յակոբիի հետ, ով հետագայում դարձել է հայտնի գրող՝ Ալեքսանդրա Նիկոլաևնա Պեշկովա-Տոլիվերովա։

Վալերի Յակոբին մահացել է 1902 թվականի մայիսի 13-ին (նոր տոմարով՝ մայիսի 26) Ֆրանսիայի Նիցցա քաղաքում։

Վալերի Յակոբին եղել է խելացի ու շնորհալի մարդ, սակայն նկարելիս մեծ ուշադրություն է հատկացրել մանրամասներին, դժվար է պատկերել հեռանկարը, նկարել է բավական չոր ու անվստահ, սակայն այդ բոլոր թերությունները փորձել է թաքցնել սյուժեի գրավչությամբ, կոմպոզիցիայի էֆեկտիվ դասավորվածությամբ, կերպարների գեղեցիկ հագուստներով ու այլ աքսեսուարներով։ Վերը նշվածներից բացի նրա նշանակալի աշխատանքներից են՝ «Փարիզցի քրջահավաքը պանդոկի դռան առաջ» (, 1865, գտնվում է Ա. Սոմովի ժառանգների մոտ), «Քաղաքականություն նախաճաշից հետո» (, 1869, Մոսկվայի հանրային թանգարան), «Վոլինսկին նախարարների կաբինետի նիստում» (, 1876, մեծ իշխան Նիկոլան Կոնստանտինովիչի մոտ), «Զգեստավորված առավոտ կայսրուհի Աննա Յոհանովնայի ապարանքում» (), «Հարսանիք Սառցե տանը» (, 1881, Ալեքսանդր III կայսեր թանգարան, Սանկտ Պետերբուրգ) և «Գեղարվեստի ակադեմիայի առաջին հանդիսավոր ժողովը» (, 1889, նույն տեղում), ինչպես նաև Ն. Կիրեևի դիմանկարն ու տիկին Ռուձինսկու դիմանկարը դստեր հետ։

## Պատկերասրահ

Պատկեր:Jacobi InaguarationofAcademy.jpg|«Գեղարվեստի կայսերական ակադեմիայի ինաուգուրացիան 1765 թվականի հուլիսի 7-ին» (1889), Ռուսաստանի գեղարվեստի ակադեմիայի գիտահետազոտական թանգարան
Պատկեր:Valery Jacobi Ninth Thermidor.jpg|«9-е Термидора» (1864), Տրետյակովյան պատկերասրահ
Պատկեր:Jesters of empress Anna Ioanovna by V.Jacobi (1872).jpg|«Ծաղրածուներ կայսրուհի Աննա Յոհանովնայի պալատում» (1872), Տրետյակովյան պատկերասրահ
Պատկեր:Ministers Cabinet of Empress Anna Ivanovna.png|«Ա. Պ. Վոլինսկին նախարարների կաբինետի նիստում» (1889), Օմսկի Մ. Վրուբելի անվան կերպարվեստի մարզային թանգարան
Պատկեր:Valery Jacobi Orientalische Landschaftpict.jpeg|«Արևելյան բնանկար քաղաքին նայող տեսարանով ու երկու ճանապարհորդներով առաջին պլանում» (նախքան 1902), *մասնավոր հավաքածու*


Պատկեր:JacobiSereneHoliday.jpg|«Աղքատի լուսավոր կիրակիր» (1860), Ռուսական պետական թանգարան
Պատկեր:Valery Jacobi Autumn.jpg|«Աշուն» (1865), Ռուսական պետական թանգարան
Պատկեր:Valery Jacobi Family Artist.jpg|«Նկարչի ընտանիքը» (1867), *մասնավոր հավաքածու*
Պատկեր:Valety Jacobi Before The Duel.jpg|«Մենամարտից առաջ» (1877), Սևաստոպոլի Մ. Կրոշիցկու անվան արվեստի թանգարան
Պատկեր:YakobiV UVhodaVMechetRYB.jpg|«Մզկիթի մուտքի մոտ» (1883), Ռիբինի պատմաճարտարապետական և արվեստի պետական թանգարան-արգելոց
Պատկեր:Valery Yakobi Turk.jpg|«Թրքուհի» (նախքան 1902), Եկատերինբուրգի կերպարվեստի թանգարան


## Ծանոթագրություններ

## Գրականություն
* Сомов А. И. Якобий // Энциклопедический словарь Брокгауза и Ефрона ։ в 86 т. (82 т. и 4 доп.). — СПб., 1890—1907.
* 

## Արտաքին հղումներ
* 
* 
* 

Կատեգորիա:19-րդ դարի ռուս նկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Պերեդվիժնիկներ
Կատեգորիա:Ռուս նկարիչներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ